text: 10-årig kvæstet i motorcykel-ulykke
  29 oktober 2012 kl. 07.33
  En 10-årig drengfra Kolding blev alvorligt kvæstet, da hans bedstefar kørte galt med en motorcykel med sidevogn på Sødovervej ved Bredsten søndag eftermiddag.
  Ulykken skete ved 13-tiden. I en højrekurve fik den 65-årige fører fra Lunderskov ikke drejet nok - og motorcyklen kørte frontalt sammen med en modkørende varebil. 
  Den 65-årige fik benbrud, mindre brud på armene og ryggen. Varebilens fører, en kvinde fra Jelling, slap uskadt. Drengen fik de værste skader - og han blev overført til Odense Universitets Hospital. Han meldes dog udenfor livsfare.
  